Pasaules čempionāts šosejas riteņbraukšanā

UCI Pasaules čempionāts šosejas riteņbraukšanā ir ikgadējs pasaules čempionāts šosejas riteņbraukšanā, kuru organizē Starptautiskā Riteņbraukšanas savienība (UCI). Pasaules čempionāts sastāv no vairākām sacensībām grupas braucienā, individuālajā braucienā ar atsevišķu startu un komandu braucienā. Šobrīd čempionātā ir iekļautas šādas sacensības:

 Vīriešu elites grupas brauciens
 Vīriešu elites individuālais brauciens ar atsevišķu startu
 Vīriešu komandu brauciens
 Vīriešu U23 grupas brauciens
 Vīriešu U23 individuālais brauciens ar atsevišķu startu
 Vīriešu junioru grupas brauciens
 Vīriešu junioru individuālais brauciens ar atsevišķu startu
 Sieviešu elites grupas brauciens
 Sieviešu elites individuālais brauciens ar atsevišķu startu
 Sieviešu komandu brauciens
 Sieviešu junioru grupas brauciens
 Sieviešu junioru individuālais brauciens ar atsevišķu startu

Visās kategorijās, izņemot komandu braucienus kopš 2012. gada, sportisti pārstāv nacionālās izlases, nevis savas profesionālās riteņbraukšanas komandas (atšķirībā no citiem lielākajiem velobraucieniem). Katras kategorijas uzvarētājam ir tiesības nēsāt baltu kreklu ar svītrām varavīksnes krāsās tās pašas kategorijas sacensībās laika posmā līdz nākamajam čempionātam.

 Vēsture 
Pirmais pasaules čempionāts notika 1921. gadā. Tajā bija tikai viena sacensība, kura bija vīriešu amatieru grupas brauciens. Pirmais profesionālais pasaules čempionāts notika 1927. gada jūlijā Vācijā, Nirburgringā. Tajā profesionāļu konkurencē uzvarēja Itālijas pārstāvis Alfredo Binda, bet amatieriem Beļģijas pārstāvis Žans Ārtss, kurš vēlāk uzvarēja arī profesionāļu konkurencē 1935. gada čempionātā. Sieviešu sacensības tika ieviestas 1958. gadā. 1994. gadā pirmoreiz notika sacensības visās kategorijās individuālajā braucienā ar atsevišķu startu.

Līdz 1995. gadam notika atsevišķas sacensības profesionāliem sportistiem un amatieriem. 1996. gadā amatieru kategoriju aizvietoja ar kategoriju vīriešiem jaunākiem par 23 gadiem, bet profesionāļu kategorija kļuva par atvērto (vēlāk elites) kategoriju.

Kopš 1995. gada sacensības notiek septembra beigās, kas ir Eiropas sacensību sezonas beigu pusē, bieži vien neilgi pēc Vuelta a España. Pirms tam sacensības parasti notika vasaras laikā, augusta beigās vai pirmajā septembra nedēļā (ar izņēmumu 1970. gadā, kad čempionāts notika sezonas vidū).

Katru gadu čempionāts notiek citā pilsētā vai reģionā. Sacensības var notikt salīdzinoši līdzenā trasē, kurā priekšrocības ir sprinteriem vai arī kalnainākā apvidū, kur labāk izpausties var kalnu braukšanas speciālisti vai vispusīgi braucēji. Jebkurā gadījumā sacensību trase parasti ir noslēgts aplis, kurā dalībnieki veic vairākus apļus.

 Čempionāti 

Gads  Valsts  Vieta1921   Kopenhāgena1922   Liverpūle1923   Cīrihe1924   Parīze1925   Apeldorna1926   Milāna1927   Nirburgringa1928   Budapešta1929   Cīrihe1930   Ljēža1931   Kopenhāgena1932   Roma1933   Montlerī1934   Leipciga1935   Florefe1936   Berne1937   Kopenhāgena1938   Valkenburga sacensības no 1939. līdz 1945. gadam nenotika Otrā pasaules kara dēļ1946   Cīrihe1947   Reimsa1948   Valkenburga1949   Kopenhāgena1950   Morslede1951   Varēze1952   Luksemburga1953   Lugāno1954   Zolingene1955   Fraskati1956   Kopenhāgena1957   Varegema1958   Reimsa1959   Zandvorta1960   Karlmarksštate

Gads  Valsts  Vieta1961   Berne1962   Salo di Garda1963   Ronse1964   Salanša1965   Sansevastjana1966   Nirburgringa1967   Hērlena1968   Imola1969  Zoldera1970   Lestera1971   Mendrisio1972   Gapa1973   Barselona1974   Monreāla1975   Ivuāra1976   Ostuni1977   Sankristobala1978   Nirburgringa1979   Valkenburga1980   Salanša1981   Prāga1982   Gudvuda1983   Altenreina1984   Barselona1985   Džavera del Montello1986   Kolorādospringsa1987   Fillaha1988   Ronse1989   Šamberī1990   Ucunomija1991   Štutgarte1992   Benidorma1993   Oslo1994   Agridžento

Gads  Valsts  Vieta1995   Duitama1996   Lugāno1997   Sansevastjana1998   Valkenburga1999   Verona2000   Pluē2001   Lisabona2002   Zoldera un Haselta2003   Hamiltona2004   Verona2005   Madride2006   Zalcburga2007   Štutgarte2008   Varēze2009   Mendrisio2010   Melburna un Džīlonga2011   Kopenhāgena2012   Limburga2013   Florence2014   Ponferrada2015   Ričmonda2016   Doha2017   Bergena2018   Insbruka2019   Harogeita2020   Imola2021   Lēvena un Brige2022   Vollonona2023   Glāzgova2024   Cīrihe2025   Kigali2026   Monreāla2027   Augšsavoja2028   Abū Dabī

 Atsauces 

Kategorija:Pasaules čempionāts šosejas riteņbraukšanā